Žena s vagom
<s>Žena s vagom ili  Žena koja važe zlato, slavna slika koju je naslikao nizozemski barokni slikar Johannes Vermeer od 1662.-1663. godine.</s>

<s>Od nešto manje od 40 platana koji su zasigurno atribuirani Vermeeru, većina prikazuje smirene prizore u interijeru, niskih tonova boja, te asimetričnom ali snažnom geometrijskom kompozicijom.</s><s>Vermeer je uspio ostvariti svoj izričaj kroz jasno arhitektonsko oblikovanje prostora u kojemu svaki predmet ima svoju ulogu u značenju i ravnoteži kompozicije.</s><s>Blago svjetlo koje prodire kroz prozor često daje čvrstoću figurama i predmetima u prostoriji.</s><s>Sve emocije su obuzdane dok Vermeer priziva mirnoću meditacije.</s><s>Čak su i potezi kistom tako kontrolirani da postaju gotovo nevidljivi, osim kada slika refleksiju svjetla sitnim mrljama boje.</s>

<s>Na slici „Žena s vagom“, savršena ravnoteža stvara monumentalnu kompoziciju u trenutku vrhunske mirnoće.</s><s>Bezvremenski prizor „svijeta mrtve prirode“, koji kao da je zamrznut čarolijom.</s><s>Mlada trudna žena, odjevena u raskošnu ali svakodnevnu odjeću, udubljena je u misli iznad prazne vage zahtjevajući od nas da se zamislimo o samom činu vaganja i suda.</s><s>Prije se mislilo kako tragovi svjetlosti na tanjurima vage predstavljaju bisere, ali je naučnom analizom potvrđeno kako su tanjuri prazni.</s><s>Njezina ruka i vaga se nalaze u središtu slike, ali odmah iznad nje, na zidu prostorije, visi velika slika „Posljednjeg suda“ na kojoj Krist sudi i važe duše.</s><s>Stoga, Vermeerova slika postaje metaforom vječnog suđenja.</s><s>Ženin trenutak tihe introspekcije prije dodirivanja zlata ili bisera također priziva motiv vanitasa, prolaznosti života, dozvoljavajući slikaru da komentira nepostojanu kvalitetu materijalnih stvari.</s>

<s>Nadalje, ovaj trenutak je možda povezan s trudničinom zabrinutošću nad dušom i budućnosti njezina nerođenog djeteta.</s><s>Također, ova slika je svjedočanstvo umjetnikove vjere.</s><s>Naime, Vermeer je bio katolik koji je živio u većinski protestantskoj Nizozemskoj, gdje je njegova vjera službeno bila zabranjena, iako se njezino prakticiranje u privatnosti doma toleriralo.</s>

<s>Izvori</s>

<s>Vanjske veze</s>

<s></s>

<s>Slike baroka
Slika 1663.</s><s>Authority control 2</s>

